cy es es en es cy cy ca en cy nl en cy su cy en en es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy fr cy nl cy la es cy nb cy en cy ru cy cy cy cy su cy ceb cy cy ca en cy nl en cy su cy su cy es es en es
Y Tŵr: sgwrs gyda Steffan Donnelly | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Am y tro cyntaf ers 15 mlynedd mi fydd Y Tŵr , un o ddramau allweddol Gwenlyn Parry i’w gweld ar lwyfan eto- yr wythnos hon yn Chapter.
Mae cynhyrchiad cwmni theatre Invertigo a ffurfiwyd gan bedwar o fyfyrwyr coleg Guildhall yn Llundain, yn mynd ar daith ar draws Cymru ac yn gorffen yn Llundain. Un o sefydlwyr y Cwmni, sydd hefyd yn actio yn y ddrama gyda Catherine Ayers (gweler y llun uchod) yw Steffan Donnelly a chymrodd amser prin allan o’i amserlen prysur i gael sgwrs am y ddrama gyda Pobl Caerdydd.
Mae Steffan yn  actor a cyfarwyddwr theatr, yn wreiddiol o Lanfairpwll ar Ynys Môn, ac yn byw yn Llundain  ar ôl graddio o’r Guildhall School of Music and Drama yn 2012.
PC:Sut brofiad yw i berfformio Shakespeare yn y Globe?
Anhygoel. Mae gymaint o hanes. Mae’r adeilad hefyd yn gwneud lot o’r gwaith parataol iddych chi fel actor – mae’r gynulleidfa yn edrych ymlaen a’n hollol barod i’r sioe ddechrau o achos atmosffer a hanes yr adeilad.
Y cynhyrchiad cyntaf a wnes i yno oedd Titus Andronicus, drama gwaedlyd ofnadwy – roedd y cynulleidfa yn llewygu ymhob man yn ganol golygfeydd! Mercutio yn Romeo and Juliet sydd nesaf i mi yno! Gwahanol iawn. Methu aros i gychwyn.
Roedd y dramodydd Gwenlyn Parry (1932-1991) yn un o brif leisiau Llenyddiaeth Gymraeg yr ugeinfed ganrif.
Mae ei waith teledu yn cynnwys rôl allweddol wrth sefydlu adran sgriptiau BBC Cymru a Pobol y Cwm, ac roedd ei ddramau – a ysbrydolwyd gan waith Ionesco a Brecht – yn cynrychioli dechrau cyfnod euraidd mewn ysgrifennu dramatig Cymraeg.
PC:Mae’r Tŵr yn un o ddramau mwyaf enwog Gwenlyn,   pam perfformio y ddrama nawr?
Mae’n trafod perthynas mewn ffordd andros o onest. Mae pawb yn medru cydymdeimlo gyda phroblemau a chariad y cymeriadau. Mae’n ddrama sy’n creu ymateb personol iawn wrth i chi sylweddoli tebygrwydd eich bywyd chi efo bywydau’r cymeriadau.
Dydio heb gael ei weld ar lwyfan ers dros 15 mlynedd felly mae’n hen bryd iddi ddod yn ôl ar daith i’r brifddinas!
PC:Beth sydd gan y ddrama i’w gynnig? Ydy hi’n berthnasol heddiw?
Mae’n ddrama sy’n trafod llwybrau bywyd, yr amserau da a drwg, a sut mae bywyd yn aml yn wahanol i’r ffordd yr oeddech yn meddwl y base’n digwydd.
Mae’n gofyn cwestiynnau mawr am ddynoliaeth, mewn ffordd abstract a diddorol iawn.
Mae sgwennu Gwenlyn yn hynod farddonol a mae’r themâu anferthol yma yn cael eu trin mewn ffordd gonest. Mae’n atgoffa ni o waith Pinter neu Beckett – mi gafon nhw argraff mawr ar ei waith o.
PC:Sut brofiad yw actio mewn drama gyda mond dau berson ar y llwyfan? Ydy fe’n straen ac yn ‘’intense’’ iawn?
O iaith hunafol Shakespeare ag adeilad mawr y Globe i ddrama 2 gymeriad yn y Gymraeg. Mae’r ddau yn her hwylus!
Mae yna lot o bwysau efo Y Tŵr – Cath a finnau ar y llwyfan am 80 munud heb egwyl! Mae’r ddrama hefyd yn un ‘intense’ iawn yn dangos uchafbwyntiau ag isafbwyntiau bywyd a rydym yn heneiddio wrth iddi fynd yn ei flaen. Rydym wedi bod yn gweithio yn galed iawn ar hyn oll ers ryw fis a’n edrych ymlaen yn fawr i’w dangos o flaen cynulleidfa.
PC:Ydych chi’n edrych ymlaen i berfformio yn y brifddinas? Ac yn Chapter yn benodol?
Mae perfformio yn y brifddinas yn gyffrous iawn. Mae mynd a hi tu hwnt ffiniau Cymru a i Galeri Caernarfon (tafliad carreg o le geni Gwenlyn – Deiniolen) yn lefydd i edrych ymlaen iddyn nhw hefyd.
Mae Chapter yn ‘hub’ creadigol braf iawn a rydym yn edrych mlaen i fod yng nghanol hynny.”
Mi fydd y Tŵr ymlaen yn  Chapter o  ddydd Mawrth 27 i  Sadwrn 31 Ionawr, 8pm a 2pm (Prynhawn Gwener) . Am docynnau ffoniwch 029 2030 4400 neu ewch i’r wefan www.chapter.org
Chapter  ·  Gwenlyn Parry  ·  y Tŵr
sylw ar yr adroddiad yma
Darllen pellach a awgrymir
Penodiad Elin Wyn yn gadeirydd ymddiriedolwyr Chapter
© Hawlfraint 2019 POBL CAERDYDD. Cedwir Bob Hawl.